CELEX: 62012CA0475
Language: da
Date: 2014-04-30 00:00:00
Title: Sag C-475/12: Domstolens dom (Anden Afdeling) af 30. april 2014 — UPC DTH Sàrl mod Nemzeti Média- és Hírközlési Hatóság Elnökhelyettese (anmodning om præjudiciel afgørelse fra Fővárosi Törvényszék (tidligere Fővárosi Bíróság) — Ungarn) (Telekommunikationssektoren — elektroniske kommunikationsnet og -tjenester — fri udveksling af tjenesteydelser — artikel 56 TEUF — direktiv 2002/21/EF — grænseoverskridende udbud af en radio- og fjernsynsprogrampakke — adgangsstyring — nationale tilsynsmyndigheders kompetence — registrering — etableringspligt)

24.6.2014   
            
            
               DA
            
            
               Den Europæiske Unions Tidende
            
            
               C 194/3
            
         Domstolens dom (Anden Afdeling) af 30. april 2014 — UPC DTH Sàrl mod Nemzeti Média- és Hírközlési Hatóság Elnökhelyettese (anmodning om præjudiciel afgørelse fra Fővárosi Törvényszék (tidligere Fővárosi Bíróság) — Ungarn)
   (Sag C-475/12) (1)
   
   ((Telekommunikationssektoren - elektroniske kommunikationsnet og -tjenester - fri udveksling af tjenesteydelser - artikel 56 TEUF - direktiv 2002/21/EF - grænseoverskridende udbud af en radio- og fjernsynsprogrampakke - adgangsstyring - nationale tilsynsmyndigheders kompetence - registrering - etableringspligt))
   2014/C 194/04
   Processprog: ungarsk
   
      Den forelæggende ret
   
   Fővárosi Törvényszék (tidligere Fővárosi Bíróság)
   
      Parter i hovedsagen
   
   
      Sagsøger: UPC DTH Sàrl
   
      Sagsøgt: Nemzeti Média- és Hírközlési Hatóság Elnökhelyettese
   
      Sagens genstand
   
   Anmodning om præjudiciel afgørelse — Fővárosi Törvényszék (tidligere Fővárosi Bíróság) — fortolkning af artikel 56 TEUF og artikel 2, litra c), i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (EFT L 108, s. 33), som ændret ved Europa-Parlamentets og Rådets direktiv 2009/140/EF af 25. november 2009 om ændring af direktiv 2002/21/EF om fælles rammebestemmelser for elektroniske kommunikationsnet og -tjenester, direktiv 2002/19/EF om adgang til og samtrafik mellem elektroniske kommunikationsnet og tilhørende faciliteter og direktiv 2002/20/EF om tilladelser til elektroniske kommunikationsnet og -tjenester (EFT L 337, s. 37) — et i en medlemsstat etableret selskab, der markedsfører satellitradio- og fjernsynsprogrampakker og leverer tjenesteydelser til kunder etableret i andre EU-medlemsstater — national lovgivning i tjenestemodtagernes medlemsstat, der kun tillader virksomheder etableret på dets område at yde disse tjenester — kompetencen hos de nationale tilsynsmyndigheder i tjenestemodtagernes medlemsstat
   
      Konklusion
   
   
               1)
            
            
               Artikel 2, litra c), i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for og -tjenester (rammedirektivet), som ændret ved Europa-Parlamentets og Rådets direktiv 2009/140/EF af 25. november 2009, skal fortolkes således, at en tjeneste, der består i mod betaling at udbyde en adgangsstyret programpakke, som indeholder radio- og fjernsynsprogramtjenester, og som transmitteres via satellit, er omfattet af begrebet »elektronisk kommunikationstjeneste« som omhandlet i nævnte bestemmelse.
               Den omstændighed, at denne tjeneste omfatter et adgangsstyringssystem som omhandlet i artikel 2, litra ea) og f), i direktiv 2002/21, som ændret ved direktiv 2009/140, er uden betydning i denne forbindelse.
               En operatør, der udbyder en tjeneste som den i hovedsagen omhandlede, skal anses for en udbyder af elektroniske kommunikationstjenester som omhandlet i direktiv 2002/21, som ændret ved direktiv 2009/140.
            
         
               2)
            
            
               Under omstændigheder som de i hovedsagen omhandlede udgør en tjeneste, der består i mod betaling at udbyde en adgangsstyret programpakke, som indeholder radio- og fjernsynsprogramtjenester, og som transmitteres via satellit, en levering af tjenesteydelser som omhandlet i artikel 56 TEUF.
            
         
               3)
            
            
               Overvågningsprocedurer vedrørende elektroniske kommunikationstjenester som den i hovedsagen omhandlede skal behandles af myndighederne i den medlemsstat, hvor modtagerne af de nævnte tjenester er bosat.
            
         
               4)
            
            
               Artikel 56 TEUF skal fortolkes således, at den:
               
                           —
                        
                        
                           ikke er til hinder for, at medlemsstaterne pålægger virksomheder, der på deres områder udbyder elektroniske kommunikationstjenester som den i hovedsagen omhandlede, en pligt til at registrere disse tjenester, forudsat at de overholder de krav, der er fastsat i artikel 3 i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet), som ændret ved direktiv 2009/140
                        
                     
                           —
                        
                        
                           derimod er til hinder for, at virksomheder, der ønsker at udbyde elektroniske kommunikationstjenester som den i hovedsagen omhandlede i en anden medlemsstat end den medlemsstat, på hvis område de har hjemsted, forpligtes til dér at etablere en filial eller en juridisk enhed, som er selvstændig i forhold til den, der er beliggende i udsendelsesmedlemsstaten.
                        
                     
         
      (1)  EUT C 26 af 26.1.2013.